text stringlengths 0 17.2k |
|---|
ukucita umusango uyu ec kuiletelela |
icalo cifwaya abafuuka abamutembo abaisuula ebo naco eicindika |
apatce nabo tabekalila fye kucita utulimo twekatweka kwaliba ne nshita bacita utufyangalo utwaibela limolimo balatuusha fye |
icungulo abaice bonse abalumendo na bakashana balakolongana pamo ukulingana nomo bangalila mu citente cabo |
nga nabekala pa conto abacenjelepo basosa abati bane natulecita utwangalo twa bwikele |
lelo kwaliba icangalo cimo ico batila shikitishikiti |
pa kucita shikitishikiti balapatulukana baikala utubungwetubungwe bashinguluka iconto ca mulilo |
kuti baikala basano basano atemwa mutanda mutanda kuti baikala monse umo balefwaila |
abakulilemo e baba e ntungulushi atemwa banyinabo atemwa bashibo ukulingana nomo abene balebetila |
babula akantu kamo eko bacita inanda limo kuti babula umufito atemwa akalibwe atemwa conse ico basanga nacilinga |
abali no kutendeka bantu babalilapo ukutola inanda nelyo pe bumba apali uwacipingula ukucita icangalo |
intungulushi atemwa nyinabo pa kabungwe ali no kupela abana bale re be ball ae kukonka |
abana na banyinabo kuti batuntikanya iminwe elyo uuli ne nanda ali no kucita shikitishikiti |
nga aleka bonse bali no kufumbata indupi kumo no ukwete inanda uo bashilile mu minwe yakwe |
utubungwe tonse kuti natushinguluka iconto lelo akabungwe kabelele ku kulyo mupepi na abo balecita shikitishikiti e kali no kusonta uukwete inanda |
kuti cashinguluka fye bonse mpaka no kwisafika napo cacitendekela |
ifyo bacita kuti ifyo fine batuntikenye indupi nyinabo atemwa shibo alecita ifi |
nga alekako in nanda yapona yaponena mu ndupi elyo umo aifumbata |
nelyo fye uwakulekelesha |
pantu kuti yapita mu tupunda twa ndupi bashile |
bonse bali no kufumbatisha sana pakuti abalesonta bacule nangu ukufilwa uukwete inanda |
nyinabo atemwa shibo wine kuti aleimba na kalwimbo bamwane pamo na bonse balemwankula pakuti cifukile sana |
pa kwimba baleti |
shikitishikiti |
ng'anda bampela |
lyeniko |
ng'anda banensu nsangatila mapasa cibaangwayo |
ala cimfundawila kuluba noo mpele nanda kalonga |
nga bapwa ukwimba balya abali ne nanda balekana bafumbata ne ndupi abali no kusonta nabo |
bafwile ukulolekesha no kumona uukweta inanda nga atunganyapo umo ukuti e ukwete nanda |
elyo asosapo no tumashiwi tumo aleikunkunsha na pa cifuba ati |
mung'omba ulila nshi |
atemwa mung'ang'a nshi |
ndile ng'anda |
waimona kuli ani |
naimona menso kubekabeka nga ne ulele pa lwino ndoleni ee |
twakulola |
kantwa mpela inanda |
asontapo uo aletu nganya ukuti e ukwete nanda |
nomba uo alumbula nga cakuti e ukwete nanda ninshi nabo pali iyo mpuka bashuka e bali no kucita fyonse ifyacilacita abanabo |
lelo nga apusa aluba ninshi bapyako abo bene bali no kubwekeshapo nakabili abafilwa bafwile ukubapela akalandu |
tabacusha iyo kuseka fye |
umuku wa cibili nga'balefwaya kabili kuti baimba ulwimbo lelo nga tabatemenwe kwimba kuti basosapo fye amashiwi yakutila |
mulalya mulasha utupunda |
mulalya mulasha utupunda |
apo pene bafumbata ne minwe elyo kabili abali no kusonta basonta nakabili uukwete inanda nga filya fine baciba bacitile pakubala |
nomba nga batendwa ukwangala shikitishikiti balacita utwangalo tumbi nelyo utwakwangufyanya ukusosa utumashiwi |
elyo abafine ndimi baleluba na pa kusosa balebaseka |
eko tuli tumo utwakuti cila muntu ali no kusosa imiku ukulingana nomo bapendela abene imiku ine nelyo isano tumo utuli ngo tu |
nshinguluke culu ntobe tondo lusengo pe koshi |
tulekasholola aka pa kakopo |
cilemba mukulu mutongama pa luputa |
kalulu umumpashanya anya apaseba tata |
iciti co cili kwi nciciluke cincena |
nashama ifyashama nsamya |
kuti bacita fye utwingi mpaka ne nshita ya kuya ku kusendama yafika |
nshita iyo ninshi nabwila no mweshi naubalika nshibalika |
nga bayapona mu tulo tekwakwishiba nelyo bucele nga tulumendo natulaba na ku kukosha umulilo pa nsaka |
nambushi kabwangalo ako abaice batemwa ukucita mu nshita ya cungulo ilyo bali no musamwe |
limolimo balacitila bonse pamo abalumendo na bakashana |
limbi kuti abalumendo bacita beka abakashana naba beka ukulingana nefyo balefwaya |
pa kucita nambushi balashila ifishilwa fibili ifyashinguluka |
cimo lubali lumo cimbi naco lubali lumbi |
elyo basalapo umo uwalubilo kabili uwabilingana e wabalilapo ukupunda |
bali no kumweba ukuti aye ikala eka mu cishilwa cimo abengi nabo baikala mu cishilwa cibiye |
nga cakuti paya palefiita kuti babuula imito bapupila mu cishilwa pakuti cilemonekesha |
nomba ulya ali eka ali no kupunda nabo abali mu cishilwa cibiyeabengi bali no kwasuka |
elyo bonse bali no kufuma mu cishilwa baya balebutuka ukuya mu kwingila mu cishilwa cibiye ico ulya acipunda acibako |
nao ali no kwikata bamo abashilebutukisha |
abo aikata basanguka bantu bakwe abakumwafwa ukwikata bambi abapusuka abo ashikete baingila bonse mu cishilwa acibamo |
balya aikata nabo baya mu cishilwa cibiye kabili batendeka no kupunda |
pa kwikata bekata uushingile mu cishilwa bwangu abaingila bwangu mu cishilwa ninshi bena bapusuka |
ifyo bacita kuti uyo eka apunda alesosa ku babiye elyo nabo baleyasuka abati |
nambushi ee |
eece |
iyo tabalanona atemwa ee solye |
nomba nga tabalamweba ukuti nabanona solye teti ayeko kano batila nabanona solye |
lyena kuti afulumuka ulwinelwine asupila pali ulya amwene uwinewine nga amushukila ninshi apandama |
abashala bafulumuka baya mu cishilwa cimbi |
nomba pa kwikata nga alungama pe lamba linankwe kuti bashomboka mwandi |
nga abengi baikatwa kwashala fye umo bali no kumuleka nao e walapunda filya fyacilacita umubiye |
ici abaice bashikokola pa cintu cimo cine nga nambushi afuula baleka ninshi kucita cimbi ico balefwaya atemwa ukuya ku kusendama |
paliba akasela kamo ako bacita nga baleka ukwangala |
nshishibe ico bakacitila lelo kuti kaumfwika akene uko kalola |
e kasela ako bonse basosa pamo abati we mweni ukulya walya sunga amalalo twingile tuntele mafwasa kulubwi |
baingila na mu mayanda mu kusendama |
bane natulecita akambe |
akambe nako kabwangalo ako abaice bacita mu nshita ya cungulo umweshi nga naubalika mu nshita baletuusha ku milimo ya kasuba |
utwambe twaba imisango iingi lelo nalaesha ukulondolola kamo akacitika libililibili |
muli aka kambe abaleyangala kuti bashinguluka mu mulongo balepapikana babilibabili umo kuntanshi umbi kunuma pa ncende imo epo babika batatu |
pali abo batatu epo akambe kali no kutendekela |
epali ulya akalumbwile |
euli no kushingwila umubiye bakonkene nankwe afulumuka no lubilo |
uyo munankwe ashingwila amukonka pakuti amushingwila nao |
lelo nao ayaikala mukati ka bambi babili elyo uyo ali panuma nao abutuka |
nga atubatuba kuti bamushila kuli ulya wine acilatamfya uwantanshi nao nomba e walabutuka no kuyaikala pa ntanshi ya bambi babili |
e ifyo fine nafitwalinkana kwaliba bamo abacita ne mingalato icakuti bamufilwa fye ukumushingwila |
fimbi nafyo ifipamfu kuti caikata fye akabiye nga akamukooka |
cakapinga na pa kubeya |
cayaikala na mu ceni cabanabo |
Subsets and Splits
No community queries yet
The top public SQL queries from the community will appear here once available.